Pilotul monegasc Charles Leclerc (Ferrari) a dominat cea de-a doua sesiune de antrenamente libere din cadrul Marelui Premiu de Formula 1 al Australiei, desfăşurată vineri pe circuitul Albert Park din Melbourne, potrivit Agerpres.
Leclerc a fost cronometrat pe un tur de pistă în 1 min 17 sec 277/1000, stabilind astfel cel mai bun timp în ambele sesiuni derulate vineri la antipozi. El l-a devansat cu 381/1000 pe olandezul Max Verstappen (Red Bull), campionul mondial din ultimele două sezoane şi actualul lider al clasamentului general, şi cu 430/1000 pe spaniolul Carlos Sainz Jr, coechipierul său de la Ferrari.
Sainz participă la Marele Premiu al Australiei după s-a refăcut în urma unei operaţii de apendicită la care a fost supus luna aceasta şi care l-a făcut să rateze precedentul Grand Prix, derulat în Arabia Saudită.
Timpul lui Charles Leclerc a fost mai rapid cu peste o secundă decât cel cu care britanicul Lando Norris (McLaren) s-a impus în prima sesiune de antrenamente de la Melbourne (1 min 18 se 564/1000).
Cea de-a treia şi ultima sesiune de antrenamente libere din Australia va avea loc sâmbătă, cu câteva ore înaintea calificărilor care vor stabili ordinea de start în cursa de duminică, care va măsura 306 km (58 de tururi de circuit).
Iată timpii înregistraţi în a doua sesiune de vineri:
1. Charles Leclerc (Monaco/Ferrari) 1:17.277
2. Max Verstappen (Olanda/Red Bull) + 0.381
3. Carlos Sainz Jr (Spania/Ferrari) 1:18.686 + 0.430
4. Lance Stroll (Canada/Aston Martin-Mercedes) + 0.545
5. Fernando Alonso (Spania/Aston Martin-Mercedes) + 0.635
6. George Russell (Marea Britanie/Mercedes) + 0.674
7. Oscar Piastri (Australia/McLaren-Mercedes) + 0.800
8. Sergio Pérez (Mexic/Red Bull) + 0.813
9. Lando Norris (Marea Britanie/McLaren-Mercedes) + 0.878
10. Yuki Tsunoda (Japonia/Racing Bulls-Red Bull) + 0.911
11. Guanyu Zhou (China/Sauber-Ferrari) + 1.114
12. Daniel Ricciardo (Australia/Racing Bulls-Red Bull) + 1.257
13. Logan Sargeant (SUA/Williams-Mercedes) + 1.301
14. Valtteri Bottas (Finlanda/Sauber-Ferrari) + 1.308
15. Pierre Gasly (Franţa/Alpine-Renault) + 1.414
16. Nico Hulkenberg (Germania/Haas-Ferrari) + 1.425
17. Esteban Ocon (Franţa/Alpine-Renault) + 1.428
18. Lewis Hamilton (Marea Britanie/Mercedes) + 1.557
19. Kevin Magnussen (Danemarca/Haas-Ferrari) + 1.998
20. Alexander Albon (Thailanda/Williams-Mercedes) fără timp